b'\n_START_ARTICLE_\nSvitzer\n_START_PARAGRAPH_\nSvitzer A/S startede i 1833 som Svitzer Bj\xc3\xa6rgnings-Entreprise grundlagt af grosserer Emil Z. Svitzer og blev i 1872 omdannet til et aktieselskab. Dette skulle ligeledes ses i sammenh\xc3\xa6ng med omdannelsen af B&W samt fusionerne der f\xc3\xb8rte til DFDS. _NEWLINE_I 1979 blev selskabet erhvervet af rederiet A.P. M\xc3\xb8ller og selskabet eksisterer i dag som en del af M\xc3\xa6rsk gruppen. I 2004 tr\xc3\xa6der Jesper Lok til som adm. direkt\xc3\xb8r, indtil 2012, hvor Robert Maersk Uggla tager over. Man kan ikke ud af koncernregnskabet l\xc3\xa6se hvor stor en oms\xc3\xa6tning selskabet har, men firmaet har baser i mindst 35 lande, har over 430 skibe, og er verdens \xc3\xa6ldste bugser- og bjergningsselskab.\n_START_SECTION_\nHistorie\n_START_PARAGRAPH_\nVed starten i 1833 bestod selskabets materiel i en kutter, en kragejolle samt en rob\xc3\xa5d med 12 \xc3\xa5rer som var stationeret i Kastrup p\xc3\xa5 Amager. I 1842 indk\xc3\xb8bes det f\xc3\xb8rste professionelle dykkerudstyr fra England og fra 1852 begyndte man at anskaffe dampskibe. Selskabet blev i 1872 omdannet til et aktieselskab og siden er aktiviteterne blevet udvidet til at omfatte, f\xc3\xb8rst Skandinavien, siden Europa og nu hele verden og det regnes for et af de st\xc3\xb8rste bugserings selskaber.'